Londono Sičio oro uostas

Londono Sičio oro uostas () – Jungtinės Karalystės tarptautinis oro uostas. Jis įsikūręs 11 km į rytus nuo Londono centro bei dar arčiau Canary Wharf rajono, taip esant arčiausiai dviejų pagrindinių Londono miesto finansinių centrų. 2017 m. oro uostas aptarnavo virš 4,5 mln. keleivių. Londono Sičio oro uostas pagal keleivių ir orlaivių judėjimų apimtis yra 5-as Londone (po Hitrou, Gatviko, Stanstedo ir Lutono) ir 14-as visoje Jungintėje Karalystėje. 

Šis oro uostas turi vieną 1500 m ilgio kilimo ir tūpimo taką. Dėl šio oro uosto geografinės padėties miesto viduryje, yra ribojami orlaiviai — eismas leidžiamas tik orlaiviams bei įgulai specialiai paruoštiems leistis 5.5° kampu, kuris yra didesnis negu įprastas leidimosi ar kilimo kampas. Airbus A318 yra didžiausias šiame oro uoste naudojamas lėktuvas, su papildomai įdiegta stataus priartėjimo funkcija.

 Skrydžius vykdančios aviakompanijos ir jų kryptys 

{| class="wikitable"
 Kompanija  Kryptys Aer Lingus  Dublinas ITA Airways  Milanas (Linatė) British Airways  Amsterdamas, Berlynas (Tėgelio), Bilundas, Dublinas, Diuseldorfas, Edinburgas, Florencija, Frankfurtas, Ženeva, Glazgas, Ibiza, Meno sala, Malaga, Mančesteris, Milanas (Linatė), Miunchenas, Niujorkas (JFK), Nica, Palma de Majorka, Praha, Roma (Fiumičino), Roterdamas, Ciurichas, Belfastas (Sičio), Sezoniškai: Bergerakas, Čamberis, Faro, Grenada, Menorka, Mikonosas, Kvimperis, Reikjavikas (Keflaviko), Santorinis, Skiatosas, Splitas, Venecija KLM  Amsterdamas LOT  Budapeštas, Vilnius, Varšuva (Šopeno) Lufthansa  Frankfurtas Luxair  Liuksemburgas Swiss International Air Lines  Ženeva, Ciurichas TAP Air Portugal  Lisabona, Porto

British Airways skrydžiai iš Londono Sičio oro uosto į Niujorko JFK oro uostą vyksta su sustojimu Šenono oro uoste papildyti lėktuvą kuru. Taip yra dėl orlaivio svorio apribojimų kylant Londono Sityje. Šio sustojimo metu taip pat atliekama JAV muitinės ir pasienio kontrolės patikra, dėka ko keleiviams atvykus į Niujorko JFK oro uostą nereikia atlikti tų pačių procedūrų iš naujo. Pastebėtina, kad nors skrydis ir vyksta per Šenono oro uostą, bilieto tiesioginiam skrydžiui į jį iš Londono įsigyti negalima.

Kategorija:Londono oro uostai